

**REPUBLIKA HRVATSKA**

**ŠIBENSKO - KNINSKA ŽUPANIJA**

****

**GRAD DRNIŠ**

**Ovlašteni predstavnici Naručitelja u postupku jednostavne nabave**

KLASA: 650-01/21-10/1

URBROJ:2182/06-21-04

Drniš, 16. rujna 2021. godine

|  |
| --- |
| **POZIV NA DOSTAVU PONUDE**  **U POSTUPKU NABAVE**  **IZGRADNJA WIFI MREŽE NA PODRUČJU GRADA DRNIŠA** |

Rujan 2021. godine.

Temeljem članka 6. Pravilnika o provedbi postupka jednostavne nabave grada Drniša („Službeni glasnik Grada Drniša“, broj 7/20), Naručitelj je izradio ovaj Poziv na dostavu ponuda.

Predmet nabave vezan je za projekt primjene koncepta „Pametnih gradova“ koji se financira iz Fonda za zaštitu okoliša i energetsku učinkovitost.

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz ovog Poziva na dostavu ponuda.

Ponuditelj predajom svoje ponude u potpunosti i bez ograničenja prihvaća odredbe iz Poziva na dostavu ponuda.

**1**. **PODACI O NARUČITELJU**

**1.1. Naziv i sjedište Naručitelja**

Naručitelj: GRAD DRNIŠ,

Sjedište: Trg kralja Tomislava 1, 22 320 Drniš

OIB:38309740312

Tel: 022/888 830,

Fax: 022/888 831

Internetska adresa: [www.drnis.hr](http://www.drnis.hr)

Odgovorna osoba: mr.sc. Josip Begonja, gradonačelnik

**1.2. Osoba zadužena za kontakt**

Šime Cigić, tel: 022/888 842, e-mail: [sime.cigic@drnis.hr](mailto:sime.cigic@drnis.hr) .

**1.3. Datum početka postupka nabave**

Početak postupka nabave smatra se dan objave ovog Poziva na dostavu ponuda na web stranicama Grada Drniša [www.drnis.hr](http://www.drnis.hr)

**1.4. Popis gospodarskih subjekata s kojima je naručitelj u sukobu interesa** **u smislu ZJN 2016 ili navod da takvi subjekti ne postoje**

Sukladno odredbama članka 76. do 83. Zakona o javnoj nabavi („Narodne novine“ broj 120/16) Grad Drniš ne smije sklapati ugovore o nabavi sa sljedećim gospodarskim subjektima (bilo da su u svojstvu ponuditelja, člana zajednice ponuditelja, ili podugovaratelja odabranom ponuditelju):

1. FAGUS d.o.o., Drniš, fra Joze Jerkovića 1, OIB: 36556925512

**2. OPIS PREDMETA NABAVE I PROCIJENJENA VRIJEDNOST NABAVE**

**2.1. Evidencijski broj nabave:**

JN 16/21

**2.2.** **Procijenjena vrijednost nabave:**

173.000,00 kuna bez PDV-a

**2.3. Vrsta postupka nabave:**

Jednostavna nabava

**2.4. Vrsta ugovora o nabavi:**

Ugovor o nabavi (jednostavna nabava)

**2.5. Navod sklapa li se ugovor o nabavi ili ispisuje narudžbenica:**

Za navedenu nabavu predviđa se potpisivanje ugovora o nabavi s odabranim ponuditeljem

**2.6. Predmet nabave**

Predmet nabave je nabava, ugradnja i konfiguriranje mrežne opreme za potrebe proširenja postojeće bežične širokopojasne pristupne mreže i mikrovalne backhaul mreže kojom će se osigurati besplatan pristup bežičnoj internetskoj mreži za posjetitelje i stanovnike na najfrekventnijim lokacijama u gradu Drnišu u skladu s ovim Pozivom na dostavu ponuda, priloženim Idejnim tehničkim rješenjem i troškovnikom (Prilog 2.).

CPV: 32400000-7 -mreže

Nabava je sufinancirana sredstvima Fonda za zaštitu okoliša i energetsku učinkovitost –temeljem odabira na javnom pozivu za sufinanciranju projekata primjene koncepta “Pametnih gradova i općina”, odnosno sklopljenom Ugovoru o korištenju sredstava Fonda: reg. broj 2020/020098.

Minimalni zahtjevi tehničkih specifikacija prikazani su u Prilogu 3 - TEHNIČKI ZAHTJEVI I POTVRDA SUKLADNOSTI. Ponuditelj je dužan u ponudi dostaviti ispunjen i potpisan Prilog 3 na način da za svaki tehnički zahtjev potvrdi sukladnost ponuđenog rješenja s traženim, s referencom na stranicu priložene tehničke dokumentacije (katalog, brošura, prospekt, izjava proizvođača i sl.) kojom se dokazuje tražena sukladnost.

**2.7. Opis i oznaka grupe ili dijelova predmeta nabave, ako je dopušten takav način nuđenja:**

Nije dozvoljeno nuđenje po grupama ili dijelovima predmeta nabave.

**2.8. Količina predmeta nabave:**

Sadržano u troškovniku. Ponuditelj je dužan ponuditi cjelokupan predmet nabave.

**2.9. Troškovnik:**

Troškovnik čini sastavni dio ovog Poziva na dostavu ponuda.

Ponuditelj je dužan u cijelosti ispuniti stavke na način kako je utvrđeno u Troškovniku, te se na njemu ne smiju mijenjati količine ili opisi navedeni u pojedinim stavkama.

S obzirom da je Ponuditelj dužan ponuditi cjelokupan predmet nabave obvezan je držati se sljedećih uputa za popunjavanje Troškovnika:

• Cijene stavke (jedinične cijene) navedene u Troškovniku moraju biti iskazane bez obračunatog PDV- a,

• Jedinična cijena je nepromjenjiva za vrijeme trajanja ugovora.

• Ponuditelj mora ispuniti sve stavke Troškovnika u skladu s obrascem Troškovnika. Ponuditelj treba upisati cijenu za svaku stavku Troškovnika koja u stupcu „Količina“ ima navedenu numeričku vrijednost,

• Prilikom ispunjavanja Troškovnika Ponuditelj „Ukupnu cijenu“ stavke izračunava kao umnožak „Količine“ i „Jedinične cijene“ stavke.

U cijenu ponude bez PDV-a moraju biti uračunati svi troškovi i popusti.

Ukupnu cijenu ponude čini cijena ponude s porezom na dodanu vrijednost.

Ukupna cijena ponude iskazuje se u obrascu Ponudbeni list (Prilog 1).

**Rok valjanosti ponude**

Rok valjanosti ponude ne može biti kraći od 30 dana od dana otvaranja ponude.

**2.10. Mjesto izvršenja:**

Grad Drniš

**2.11. Rok izvršenja**

Rok za izvršenje ugovora je 4 mjeseca od dana stupanja ugovora na snagu. Ugovor stupa na snagu danom potpisa ugovornih strana.

**3. OSNOVE ZA ISKLJUČENJE GOSPODARSKOG SUBJEKTA**

**3.1. Plaćene dospjele porezne obveze i obveze mirovinskog i zdravstvenog osiguranja**

Naručitelj će isključiti gospodarskog subjekta iz postupka ove nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

***Naručitelj prihvaća kao preliminaran dokaz potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje, ne stariju od dana objave ovog Poziva na dostavu ponuda.***

Odredbe ove točke odnose se na ponuditelja/člana zajednice ponuditelja i na podugovaratelje.

**4.** **UVJETI SPOSOBNOSTI KOJE PONUDITELJ MORA ISPUNITI DA BI DOKAZAO SPOSOBNOST IZVRŠENJA PREDMETA NABAVE I DOKAZI SPOSOBNOSTI KOJE JE DUŽAN DOSTAVITI**

**4.1. Dokaz sposobnosti za obavljanje profesionalne djelatnosti**

Svaki ponuditelj i član zajednice ponuditelja mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta.

Za potrebe utvrđivanja uvjeta za obavljanje profesionalne djelatnosti iz točke 4.1. gospodarski subjekt u ponudi dostavlja:

***Izvadak iz sudskog, obrtnog, strukovnog ili drugog odgovarajućeg registra u državi njegova poslovnog nastana, ne stariji od dana objave ovog Poziva na dostavu ponuda.***

U slučaju zajednice ponuditelja, navedene okolnosti utvrđuju se za sve članove zajednice pojedinačno.

**4.2. Dokazi tehničke i stručne sposobnosti**

**4.2.1.** **Popis glavnih isporuka robe i usluga**

Ponuditelj mora dokazati da je u godini u kojoj je započeo postupak nabave i tijekom 3 (tri) godine koje prethode toj godini uredno izvršio usluge iste ili slične predmetu nabave:

* Popisom glavnih usluga iz kojeg mora biti vidljivo da je gospodarski subjekt uredno izvršio najmanje 1 (jedan), a najviše 3 (tri) isporuke usluga istih ili sličnih predmetu nabave, a čiji zbrojeni iznos (bez PDV-a) minimalno iznosi 173.000,00 kn.

Za potrebe utvrđivanja okolnosti iz točke 4.2.1. ovog Poziva gospodarski subjekt u ponudi dostavlja:

* Popis glavnih usluga istih ili sličnih predmetu nabave pruženih u godini u kojoj je započeo postupak nabave i tijekom 3 (tri) godine koje prethode toj godini koji sadržava vrijednost usluge, datum te naziv druge ugovorne strane

U slučaju zajednice ponuditelja, sposobnost iz točke 4.2.1. dokazuje se zajednički (kumulativno).

Gospodarski subjekt može koristiti predložak iz ovog Poziva na dostavu ponuda (Prilog 4) kao dokaz ispunjenja uvjeta iz ove točke.

**4.2.2. Dokazi da je ponuditelj ovlašten i osposobljen za isporuku i implementaciju predmeta nabave**

Ponuditelj mora dokazati da je osposobljen za prodaju, instalaciju i održavanje svih značajnih sustava koje nudi.

Ponuditelj je dužan posjedovati ovjerenu potvrdu proizvođača kojim dokazuje kako je ponuditelj ovlašten i osposobljen za prodaju, implementaciju i održavanje ponuđene WiFi opreme (WiFi pristupne točke i kontroleri)

Navedeno se dokazuje preslikom ovjerene potvrde proizvođača.

**4.2.3. Tehnički stručnjaci**

Za izvršenje predmeta nabave Ponuditelj mora raspolagati osposobljenim osobama i odgovarajućim alatima:

* za obavljanje usluga instalacije, konfiguracije i puštanja u rad ponuđene WiFi opreme i softvera.
* za obavljanje usluga administriranje računalnih mreža.
* profesionalni alat za planiranje radijskih veza/mreža, predikcije područja pokrivanja radijskim signalom, frekvencijske analize sustava kao i osobu obučenu za rad s navedenim alatom.

Kao dokaz ispunjenja uvjeta tehničke i stručne sposobnosti iz točke 4.2.3. gospodarski subjekt u sklopu svoje ponude dostavlja Izjavu o raspolaganju s gore navedenim osobama i alatima, a u tu svrhu gospodarski subjekt može koristiti predložak iz ovog Poziva na dostavu ponuda (Prilog 5).

U slučaju zajednice ponuditelja, sposobnost iz točke 4.2. dokazuje se zajednički (kumulativno).

**4.2.3. Izjava o objedinjenju mreže u jedinstvenu funkcionalnu cjelinu (Prilog 6)**

Ponuditelj je dužan priložiti ovjerenu izjavu kojom se jamči objedinjavanje postojeće WiFi bežične mreže i njezine nadogradnje u jedinstvenu funkcionalnu cjelinu sa jedinstvenim sustavom kontrole i nadzora, bez dodatnih troškova integracije (programerski sati za objedinjavanje različitih sustava nadzora kod opreme više različitih proizvođača).

**4.3. Oslanjanje na sposobnost drugih subjekata**

Gospodarski subjekt može se u postupku nabave radi dokazivanja ispunjavanja kriterija za odabir gospodarskog subjekta- tehnička i stručna sposobnost iz točke 4.2. osloniti na sposobnost drugih gospodarskih subjekata, bez obzira na pravnu prirodu njihova međusobnog odnosa.

Gospodarski subjekt može se osloniti na sposobnost drugih gospodarskih subjekata radi dokazivanja ispunjavanja kriterija za kvalitativni odabir gospodarskog subjekta koji su vezani uz obrazovne i stručne kvalifikacije pružatelja usluga (tehničkih stručnjaka) ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži.

Ako se gospodarski subjekt oslanja na sposobnost drugih subjekata mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta u roku ne kraćem od pet (5) dana.

Gospodarski subjekt mora dokazati naručitelju da će imati na raspolaganju potrebne resurse za izvršenje ugovora putem Izjave ili ugovora/sporazuma o poslovno/tehničkoj suradnji.

Izjava o stavljanju resursa na raspolaganje ili ugovor/sporazum o poslovno/tehničkoj suradnji mora minimalno sadržavati:

• naziv i sjedište gospodarskog subjekta koji ustupa resurse te naziv i sjedište ponuditelja kojem ustupa resurse

• jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora

• potpis ovlaštene osobe gospodarskog subjekta koji stavlja resurse na raspolaganje, odnosno u slučaju ugovora/sporazuma o poslovnoj suradnji potpis i pečat ugovornih strana.

Pod istim uvjetima zajednica gospodarskih subjekata može se osloniti na sposobnost članova zajednice ili drugih subjekata.

**4.4. Pravila dostavljanja dokumenata**

Sve dokumente koje javni naručitelj zahtijeva ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. Prije donošenja odluke o odabiru javni naručitelj može od odabranog ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika jednog ili više dokumenata koji su traženi točkama 3. i 4. ovog Poziva na dostavu ponuda.

Za potrebe dostavljanja ovih dokumenata, Ponuditelju će se ostaviti primjereni rok (min. 5 dana od dana dostave zahtjeva).

Ako najpovoljniji gospodarski subjekt u ostavljenom roku ne dostavi sve tražene izvornike ili ovjerene preslike dokumenata, i/ili ne dokaže da i dalje ispunjava uvjete koje je odredio javni naručitelj, javni naručitelj će isključiti takvog ponuditelja odnosno odbiti njegovu ponudu. U tom slučaju javni naručitelj će ponovno izvršiti rangiranje ponuda prema kriteriju za odabir ponude ne uzimajući u obzir ponudu ponuditelja kojeg je isključio odnosno Ponuditelja čiju je ponudu odbio te pozvati novog najpovoljnijeg Ponuditelja da dostavi traženo.

**4.5. Uvjeti sposobnosti u slučaju zajednice gospodarskih subjekata**

Nepostojanje osnova za isključenje dokazuje svaki od članova zajednice gospodarskih subjekata.

Gospodarski subjekti iz zajednice gospodarskih subjekata moraju pojedinačno svaki za sebe dokazati sposobnost za profesionalno obavljanje djelatnosti iz točke 4.1. ovog Poziva na dostavu ponuda.

Za dokazivanje uvjeta sposobnosti iz točke 4.2. ovog Poziva na dostavu ponuda, zajednica gospodarskih subjekata može se osloniti na sposobnost članova zajednice bez obzira na pravnu prirodu njihova međusobnog odnosa. U tom slučaju zajednica gospodarskih subjekata mora dokazati naručitelju da će imati na raspolaganju nužne resurse za izvršenje ugovora primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj ne zahtijeva od zajednice gospodarskih subjekata određeni pravni oblik u trenutku dostave ponude, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za zadovoljavajuće izvršenje tog ugovora.

**5. PODACI O PONUDI**

**5.1. Oblik, sadržaj i način izrade ponude**

Ponuditelj se pri izradi ponude mora pridržavati zahtjeva i uvjeta iz ovog Poziva. Propisani tekst Poziva ne smije se mijenjati i nadopunjavati. Ponuda se izrađuje na način da čini cjelinu te se uvezuje na način da se onemogući naknadno vađenje ili umetanje listova. Ako zbog opsega ili drugih objektivnih okolnosti ponuda ne može biti izrađena da čini cjelinu onda se izrađuje u dva ili više dijelova. Ako je ponuda izrađena od više dijelova, svaki dio se uvezuje na način da se onemogući naknadno vađenje ili umetanje listova. Stranice ponude se označavaju brojem na način da je vidljiv redni broj stranice i ukupan broj stranica ponude.

Ponude se pišu neizbrisivom tintom. Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ponuda mora sadržavati:

1. Popunjen i potpisan Prilog 1. - Ponudbeni list,

2. Popunjen i potpisan Prilog 2 - Troškovnik,

3. Popunjen i potpisan Prilog 3. - Tehnički zahtjevi i potvrda sukladnosti

4. Tehničku dokumentaciju na koju se referiraju navodi iz Priloga 3.

5. Dokumenti iz točke 3. ovog Poziva na dostavu ponude kojima ponuditelj dokazuje da ne postoje obvezni razlozi isključenja

6. Traženi dokazi sposobnosti iz točke 4. ovog Poziva za dostavu ponude

(mogu se koristiti predlošci iz Priloga 4., 5. i 6.)

7. Ostalo traženo ovim Pozivom na dostavu ponuda.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

**5.2. Način dostave**

Ponuditelj može svoju ponudu dostaviti poštom i/ili neposrednom predajom u pisarnicu.

Ponuda se u zatvorenoj omotnici dostavlja na adresu:

Grad Drniš, Trg kralja Tomislava 1, 22 320 Drniš.

Na omotnici mora biti naznačeno:

- naziv i adresa naručitelja,

- naziv i adresa ponuditelja,

- naziv predmeta nabave i evidencijski broj nabave,

- naznaka „NE OTVARAJ“.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

**5.3. Dopustivost alternativnih ponuda**

Alternativne ponude nisu dopuštene.

**5.4. Način određivanja cijene ponude**

Cijena ponude je nepromjenjiva te se izražava u kunama za cjelokupni predmet nabave i brojkama. U cijenu ponude su uračunati svi troškovi i popusti, bez poreza na dodanu vrijednost koji se iskazuje zasebno. Ispravci u ponudi moraju biti vidljivi (bez korištenja korektora, već pogreške precrtati linijom) te uz navod datuma ispravka potvrđeni potpisom ovlaštene osobe Ponuditelja.

**5.5. Valuta ponude**

Ponuditelj izražava cijenu ponude u kunama.

**5.6. Kriterij odabira ponude**

Kriterij za odabir ponude je ekonomski najpovoljnija ponuda, tj. relevantni ponder cijene je 100% (najniža cijena valjane ponude).

**5.7. Jezik i pismo na kojem se dostavlja ponuda**

Ponuda se piše neizbrisivom tintom.

Ponuda se izrađuje na hrvatskom jeziku i latiničnom pismu. Svi dokazi priloženi u ponudi moraju biti na hrvatskom jeziku. Ako je koji od dokumenata na stranom jeziku ponuditelj uz izvorni dokument prilaže prijevod dokumenta na hrvatski jezik.

**5.8. Rok valjanosti ponude**

Rok valjanosti ponude ne smije biti kraći od **30 dana** od dana otvaranja ponuda.

**6. OSTALE ODREDBE**

**6.1. Odredbe koje se odnose na zajednicu gospodarskih subjekata**

Zajednica gospodarskih subjekata može se osloniti na sposobnost članova zajednice ili drugih subjekata.

Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, ako zajednica gospodarskih subjekata ne odredi drugačije.

U ponudi zajednice gospodarskih subjekata mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice gospodarskih subjekata.

U slučaju zajednice gospodarskih subjekata svi članovi zajednice gospodarskih subjekata moraju pojedinačno dokazati da:

 ne postoji razlog za isključenje iz točke 3. Poziva na dostavu ponuda

 ispunjavaju tražene kriterije za odabir gospodarskog subjekta iz točke 4.1. ovog Poziva na dostavu ponuda

skupno (zajednički) dokazuju da:

 ispunjavaju tražene kriterije za odabir gospodarskog subjekta iz točke 4.2. ovog Poziva na dostavu ponuda.

Odgovornost gospodarskih subjekata iz zajednice je solidarna.

**6.2. Odredbe koje se odnose na podugovaratelje**

Javni naručitelj ne smije zahtijevati od gospodarskih subjekata da dio ugovora o javnoj nabavi daju u podugovor ili da angažiraju određene podugovaratelje niti ih u tome ograničavati, osim ako posebnim propisom ili međunarodnim sporazumom nije drukčije određeno.

Gospodarski subjekt je obvezan za svakog podugovaratelja dokazati da ne postoji razlog za isključenje iz točke 3. ovog Poziva na dostavu ponuda.

Ako naručitelj utvrdi da postoji osnova za isključenje podugovaratelja iz točke 3. Poziva na dostavu ponuda, obvezan je od gospodarskog subjekta zatražiti zamjenu tog podugovaratelja u primjerenom roku, ne kraćem od pet dana.

Ponuditelj koji namjerava dati dio ugovora o javnoj nabavi u podugovor obvezan je u ponudi:

a) navesti koji dio ugovora namjerava dati u podugovor (predmet ili količina, vrijednost ili postotni udio),

b) navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),

c) dostaviti dokaze iz točke 3. Poziva na dostavu ponuda za svakog podugovaratelja

Podaci o podugovaratelju/ima iz točaka a) i b) bit će navedeni u ugovoru o nabavi usluga.

Naručitelj će neposredno plaćati podugovaratelju za dio ugovora koji je isti izvršio. Odabrani ponuditelj mora uz račun, odnosno situaciju koje izdaje naručitelju obvezno priložiti račun odnosno situaciju svojih podugovaratelja koje je prethodno ovjerio.

Ugovaratelj može tijekom izvršenja ugovora od naručitelja zahtijevati:

a) promjenu podugovaratelja za onaj dio ugovora koji je prethodno dao u podugovor,

b) uvođenje jednog ili više novih podugovaratelja čiji ukupni udio ne smije prijeći 30% vri-jednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,

c) preuzimanje izvršenja dijela ugovora o nabavi koji je prethodno dao u podugovor.

Uz zahtjev za promjenom podugovaratelja, ugovaratelj naručitelju dostavlja podatke o novom podugovaratelju.

Javni naručitelj neće i ne smije odobriti zahtjev ugovaratelja:

1. u slučaju zahtjeva za promjenom podugovaratelja za onaj dio ugovora koji je prethodno dao u podugovor i u slučaju zahtjeva za uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez PDV-a, ne-ovisno o tome je li prethodno dao dio ugovora o javnoj nabavi u podugovor ili ne, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,

2. u slučaju preuzimanja izvršenja dijela ugovora o javnoj nabavi koji je prethodno dao u podugovor, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za iz-vršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi. Ako se ponuditelj oslanja na sposobnost podugovaratelja radi dokazivanja ispunjavanja kriterija ekonomske i financijske sposobnosti, podugovaratelji su solidarno odgovorni za izvršenje ugovora. Navedena odredba će biti sastavni dio ugovora o javnoj nabavi koji će sklopiti naručitelj s odabranim ponuditeljem.

**6.3. Vrsta sredstvo i uvjeti jamstva**

Neovisno o vrsti traženog jamstva, odabrani ponuditelj može uplatiti novčani polog u traženom iznosu. Polog se u odgovarajućem iznosu uplaćuje na žiro račun Grada Drniša IBAN: HR67 23900011809500006, model: HR 68, poziv na broj: 7242-OIB uplatitelja, svrha plaćanja: jamstvo za ozbiljnost ponude/uredno ispunjenje ugovora/otklanjanje nedostataka u jamstvenom roku.

**6.3.1. Jamstvo za ozbiljnost ponude**

Gospodarski subjekt obvezan je u ponudi dostaviti jamstvo za ozbiljnost ponude u apsolutnom iznosu od 5.000,00 kn.

Jamstvo za ozbiljnost ponude dostavlja se u obliku bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/12, 125/14, 82/17).

Naručitelj će naplatiti jamstvo za ozbiljnost ponude u sljedećim slučajevima:

• odustajanje ponuditelja od svoje ponude u roku njezine valjanosti,

• nedostavljanje ažuriranih popratnih dokumenata,

• neprihvaćanje ispravka računske pogreške,

• odbijanje potpisivanja ugovora o nabavi,

• nedostavljanja jamstva za uredno ispunjenje ugovora.

Javni naručitelj određuje trajanje jamstva za ozbiljnost ponude sukladno roku valjanosti ponude, a gospodarski subjekt može dostaviti jamstvo koje je duže od roka valjanosti ponude.

U slučaju zajednice ponuditelja, jamstvo za ozbiljnost ponude može glasiti na bilo kojeg člana zajednice ili da svaki član zajednice ponuditelja dostavi jamstvo za svoj dio garancije.

Jamstvo ne smije biti ni na koji način oštećeno (bušenjem, klamanjem i sl.).

Naručitelj je obvezan vratiti ponuditeljima jamstvo za ozbiljnost ponude u roku od 10 (deset) dana od dana potpisivanja ugovora, odnosno dostave jamstva za uredno ispunjenje ugovora, a presliku jamstva obvezan je pohraniti.

Ako se odluči za opciju novčanog pologa, ponuditelj je dužan u ponudi dostaviti dokaz o uplaćenom novčanom pologu na temelju kojeg se može utvrditi da je transakcija izvršena.

Nedostatak jamstva za ozbiljnost ponude predstavlja uvjet za odbijanje ponuditelja.

**6.3.2. Jamstvo za uredno ispunjenje ugovora**

Odabrani ponuditelj je obvezan nakon sklapanja ugovora, a najkasnije 10 (deset) dana od dana potpisivanja ugovora naručitelju dostaviti jamstvo za uredno ispunjenje ugovora na iznos od 10% (deset posto) ukupne vrijednosti ugovora bez PDV-a.

Jamstvo se dostavlja u obliku bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/12, 125/14, 82/17).

Ako se radi o zajednici ponuditelja, jamstvo može dostaviti bilo koji član zajednice ponuditelja u cjelosti ili parcijalno s drugim članom, ali pod uvjetom da jamstvo za uredno ispunjenje ugovora u bilo kojem slučaju treba iznositi 10% (deset posto) ukupne vrijednosti ugovora bez PDV-a.

Ukoliko odabrani Ponuditelj ne dostavi jamstvo najkasnije u roku od 10 (deset) dana od dana potpisa ugovora, a prije isteka jamstva za ozbiljnost ponude, Naručitelj ima pravo raskinuti ugovor i naplatiti jamstvo za ozbiljnost ponude.

Neiskorišteno jamstvo za uredno ispunjenje ugovora, vratit će se odabranom ponuditelju.

**6.3.3. Jamstvo za otklanjanje nedostataka u jamstvenom roku**

Jamstveni rok iznosi 24 (dvadesetčetiri) mjeseca od dana izvršenja usluge. Odabrani Ponuditelj će Naručitelju u roku od 10 (deset) dana od dana uspješno izvršene usluge dostaviti sredstvo osiguranja za otklanjanje nedostataka u visini od 10% (pet posto) ugovorne cijene bez PDV-a, pri čemu se može za navedenu potrebu koristiti bjanko zadužnica dostavljena kao jamstvo za uredno izvršenje ugovora.

Jamstvo za otklanjanje nedostataka u jamstvenom roku se dostavlja u obliku bjanko zadužnice koja mora biti potvrđena kod javnog bilježnika, koja pokriva navedeni apsolutni iznos, oblikom i sadržajem sukladno Pravilniku o obliku i sadržaju bjanko zadužnice (NN 115/12, 125/14 i 82/17).

U slučaju sklapanja ugovora sa zajednicom gospodarskih subjekata jamstvo za otklanjanje nedostataka u jamstvenom roku mora glasiti na sve članove zajednice, a ne samo na jednog člana, te jamstvo mora sadržavati navod o tome da se radi o zajednici gospodarskih subjekata.

Ako Izvršitelj u zadanom roku ne dostavi Jamstvo za otklanjanje nedostataka u jamstvenom roku, Naručitelj ima pravo naplatiti jamstvo za uredno ispunjenje ugovora.

Ako jamstvo za otklanjanje nedostataka u jamstvenom roku ne bude naplaćeno, naručitelj će ga vratiti odabranom ponuditelju unutar 10 (deset) dana od isteka 24 (dvadesetčetiri) mjeseca jamstvenog roka.

**6.4. Datum, vrijeme i mjesto otvaranja ponuda**

Ponude se dostavljaju na adresu Naručitelja, zaključno do 24. rujna 2021. godine do 12:00 sati.

Do navedenog roka za dostavu ponude, ponuda mora biti dostavljena i zaprimljena u pisarnicu Naručitelja bez obzira na način dostave. Ponuditelj odabire način dostave ponude i sam snosi rizik eventualnog gubitka odnosno nepravovremene dostave ponude.

Ponude koje nisu stigle u navedenom roku neće se otvarati i vratit će se ponuditelju neotvorene.

Otvaranje ponuda nije javno.

**6.5. Uradci ili dokumenti koji će se nakon završetka postupka jednostavne nabave vratiti ponuditeljima**

Naručitelj je obvezan vratiti ponuditeljima jamstvo za ozbiljnost ponude u roku od 10 (deset) dana od dana potpisivanja ugovora o nabavi, odnosno dostave jamstva za uredno ispunjenje ugovora, a presliku jamstva obvezan je pohraniti.

**6.6. Rok za donošenje odluke o odabiru**

Rok za donošenje odluke o odabiru ili odluke o poništenju je maksimalno 20 dana od dana isteka roka za dostavu ponuda.

**6.7. Bitni uvjeti ugovora**

Vrijednost usluga je fiksna za ugovoreni opseg usluga.

**6.8. Posebni uvjeti za izvršenje ugovora**

Ponuđeno tehničko rješenje mora biti u potpunosti kompatibilno s postojećim komunalno informacijskim sustavom koji koristi Grad Drniš i bez dodatnih financijskih troškova za korisnike.

**6.9. Rok, način i uvjeti plaćanja**

Plaćanje se obavlja na temelju uredno izvršene usluge i ispostavljenog eRačuna u roku od 30 (trideset) dana od dana dostave eRačuna prema Gradu Drnišu, Trg kralja Tomislava 1, 22 320 Drniš, OIB: 38309740312 na IBAN ponuditelja.

Račun treba glasiti na: Grad Drniš, Trg kralja Tomislava 1, 22 320 Drniš, OIB: 38309740312, s pozivom na broj ugovora i mjestom izvršenja usluge.

Naručitelj ne predviđa plaćanje predujma.

U slučaju sklapanja ugovora sa zajednicom ponuditelja, Naručitelj neposredno plaća svakom članu zajednice ponuditelja za onaj dio ugovora koji je on izvršio, ako zajednica ponuditelja ne odredi drugačije.

U slučaju sklapanja ugovora između Naručitelja i Ponuditelja koji dio ugovora daje u podizvođenje, Naručitelj neposredno plaća Podugovaratelju za izvršene usluge. Odabrani ponuditelj mora svojoj ispostavljenoj valjanoj situaciji priložiti račune/situacije svojih podugovaratelja koje je prethodno potvrdio ovjerom istih.

Naručitelj ima pravo prigovora na zaprimljeni eRačun ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana zaprimanja ispravnog eRačuna.

**6.10. Posebne odredbe**

Na ovaj postupak ne primjenjuje se Zakon o javnoj nabavi (ZJN 2016).

Na Odluku o odabiru najpovoljnije ponude žalba nije dopuštena.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

**PRILOG 1. PONUDBENI LIST**

|  |  |  |
| --- | --- | --- |
| 1. | **Naziv Naručitelja** |  |
| 2. | Adresa sjedišta |  |
| 3. | Poštanski broj i mjesto |  |
| 4. | Matični broj/OIB |  |
| 5. | Predmet nabave |  |

|  |  |  |
| --- | --- | --- |
| **Naziv ponuditelja** | |  |
| Sjedište ponuditelja | |  |
| Adresa ponuditelja | |  |
| OIB ponuditelja | |  |
| Broj žiro-računa ponuditelja | |  |
| Ponuditelj je obveznik plaćanja PDV-a (da/ne) | | DA NE |
| Adresa dostave pošte | |  |
| Adresa e-pošte | |  |
| Kontakt osoba ponuditelja | |  |
| Broj telefona / broj faksa | |  |
| **Cijena ponude bez PDV-a** |  |
| PDV |  |
| Cijena ponude s PDV-om |  |
| Rok valjanosti ponude |  |
| Datum i potpis ponuditelja |  |

**Dodatak I Ponudbenom listu u slučaju zajedničke ponude**

|  |  |  |
| --- | --- | --- |
| **Podaci o ponuditelju iz zajednice ponuditelja:** | |  |
| Naziv ponuditelja |  | |
| Sjedište ponuditelja |  | |
| Adresa ponuditelja |  | |
| OIB: |  | |
| Broj računa(IBAN) i naziv banke kod koje je isti otvoren |  | |
| Ponuditelj je obveznik plaćanja PDV-a (da/ne) | **DA** | **NE** |
| Adresa za dostavu pošte |  | |
| Adresa e-pošte |  | |
| Ovlaštena osoba za potpisivanje ugovora od strane ponuditelja |  | |
| Osoba za kontakt sa naručiteljem |  | |
| Broj telefona |  | |
| Broj telefaksa |  | |
| Predmet nabave – dio ugovora koji izvršava član zajednice ponuditelja |  | |
| Predmet nabave - postotni dio ugovora koji izvršava član zajednice ponuditelja |  | |
| Količina |  | |
| Vrijednost |  | |
| Mjesto i datum |  | |

**Ponuditelj iz zajednice ponuditelja:**

(tiskano upisati ime i prezime ovlaštene osobe ponuditelja)

Potpis i pečat

Ponudbenom listu se prilaže broj priloga ovisno o broju članova zajednice ponuditelja.

Ako se radi o zajednici ponuditelja tada ponudbeni list sadrži podatke za svakog člana zajednice ponuditelja uz obveznu naznaku člana zajednice ponuditelja koji je ovlašten za komunikaciju s naručiteljem.

**Dodatak II Ponudbenom listu u slučaju ustupanja dijela ugovora podugovaratelju**

|  |  |
| --- | --- |
| **Podaci o podugovaratelju:** |  |
| Naziv podugovaratelja |  |
| Sjedište podugovaratelja |  |
| Adresa podugovaratelja |  |
| OIB |  |
| Broj računa (IBAN) i naziv banke kod koje je isti otvoren |  |
| Ponuditelj je obveznik plaćanja PDV-a (da/ne) | **DA NE** |
| Adresa za dostavu pošte |  |
| Adresa e-pošte |  |
| Ovlaštena osoba za zastupanje podugovaratelja |  |
| Osoba za kontakt sa naručiteljem |  |
| Broj telefona |  |
| Broj telefaksa |  |
| Predmet nabave – dio ugovora koji izvršava podugovaratelj |  |
| Predmet nabave - postotni dio ugovora koji izvršava podugovaratelj |  |
| Količina |  |
| Vrijednost |  |
| Mjesto/a |  |

**Podugovaratelj:**

(tiskano upisati ime i prezime ovlaštene osobe ponuditelja)

Potpis i pečat

Ponudbenom listu se prilaže broj priloga ovisno o broju podugovaratelja.

**PRILOG 2. TROŠKOVNIK**

|  |  |  |  |  |  |
| --- | --- | --- | --- | --- | --- |
| **R.b.** | **Opis** | **Jedinica mjere** | **Količina** | **Jed. Cijena (bez PDV-a)** | **Cijena stavke (bez PDVa)** |
| 1. | Wi-Fi pristupna točka za vanjsku upotrebu s 2x2:2 odvojenim tokom podataka te s pripadajućim PoE adapterom, s pripadajućim licencama i supportom | komplet | 12 |  |  |
| 2. | Mikrovalni primopredajnik s PtP i PtMP podrškom | Komada | 15 |  |  |
| 3. | Mikrovalna bazna stanica za PtMP povezivanje s pripadajućim sektor antenom | Komplet | 1 |  |  |
| 4. | Industrijski mrežni preklopnik s minimalno 8 portova s pripadajućim napajanjem | Komplet | 3 |  |  |
| 5. | Instalacijski materijal (kablovi, konektori, kanalice, zaštitne kutije, vezice, tiple, vijci, zaštitnici od atmosferskog pražnjenja) | komplet | 1 |  |  |
| 6. | Usluga izvida lokacije | komplet | 1 |  |  |
| 7. | Usluga instalacije, konfiguracije i puštanja u rad WLAN sustava | komplet | 1 |  |  |
| 8. | Usluga testiranja sigurnosti mreže | komplet | 1 |  |  |
| 9. | Usluga izrada izvedbene dokumentacije | komplet | 1 |  |  |
| CIJENA bez PDV-a | | | | |  |
| PDV | | | | |  |
| CIJENA sa PDV-om: | | | | |  |

U, \_\_\_\_\_\_\_\_\_\_\_\_\_\_\_\_\_, \_\_\_\_\_\_ 20\_\_\_.

\_\_\_\_\_\_\_\_\_\_\_\_\_\_\_\_\_\_

M.P.  *(potpis ponuditelja)*

**PRILOG 3. TEHNIČKI ZAHTJEVI I POTVRDA SUKLADNOSTI**

|  |  |  |  |
| --- | --- | --- | --- |
| 1. Wi-Fi pristupna točka za vanjsku upotrebu s 2x2:2 odvojenim tokom podataka te s pripadajućim PoE adapterom | | | |
| r.b. | Zahtjev | Sukladnost (DA/NE) | Referenca na dokumentaciju |
| 1.1 | Dimenzija ne većih od 19 x 16 x 8 cm (DxŠxV) |  |  |
| 1.2 | Mase ne veće od 1 kg |  |  |
| 1.3 | Minimalno IP67 stupanj zaštite |  |  |
| 1.4 | Podržani temperaturni opseg minimalno od -40°C do 65°C |  |  |
| 1.5 | Mogućnost napajanja putem Etherneta |  |  |
| 1.6 | Podržani standardi IEEE 802.11 a/b/g/n/ac Wave2 |  |  |
| 1.7 | Minimalno dva prostorno odvojena toka podataka |  |  |
| 1.8 | Pristupne točke moraju podržavati 802.11ac tehnologiju korištenja više ulaza i izlaza za više istovremeno spojenih klijentskih uređaja |  |  |
| 1.9 | Antenski sustav mora omogućavati usmjeravanje energije na odredišni uređaj i minimiziranje utjecaja interferencije pomoću adaptivnih uzoraka dijagrama zračenja |  |  |
| 1.10 | Antene pristupnih točaka moraju biti u zatvorenom kućištu kako bi se smanjila mogućnost oštećenja |  |  |
| 1.11 | Maksimalni dobitak antenskog sustava 3 dBi |  |  |
| 1.12 | Podržan odabir kanala automatskim mjerenjem propusnosti u realnom vremenu i prebacivanjem na drugi kanal ukoliko propusnost padne ispod statističkog prosjeka svih kanala, bez korištenja pozadinskog skeniranja uzimajući u obzir smetnje koje generiraju drugi uređaji |  |  |
| 1.13 | Pristupne točke moraju imati sljedeće certifikate i značajke: Wi-Fi Alliance certifikat, WMM, WMM-PS, Hotspot 2.0, 802.11 r/k/v |  |  |
| 1.14 | Pristupne točke moraju podržavati automatsko bežično povezivanje |  |  |
| 1.15 | Pristupna točka mora podržavati minimalno 500 istovremeno spojenih klijentskih uređaja |  |  |
| 1.16 | Pristupne točke moraju podržavati sljedeće sigurnosne mehanizme i algoritme: WPA - PSK, WPA2 AES, 802.11i, dinamički PSK, WIPS/WIDS |  |  |
| 1.17 | Ne smije postojati preduvjetna verzija softvera na pristupnim točkama kako bi kontroler mogao izvršiti nadogradnju |  |  |
| 1.18 | Pristupne točke moraju podržavati sljedeće načine rada: kao samostalni uređaj, upravljan putem fizičkog ili virtualnog kontrolera |  |  |
| 1.19 | Jamstvo na opremu minimalno 24 mjeseca |  |  |

|  |  |  |  |
| --- | --- | --- | --- |
| 1. Mikrovalni primopredajnik s PtP i PtMP podrškom | | | |
| R.b. | Zahtjev | Sukladnost (DA/NE) | Referenca na dokumentaciju (stranicu kataloga, brošure, prospekta, izjava proizvođača i sl.) |
| 2.1 | Dimenzija ne većih od 22 x 19 x 9 cm (DxŠxV) |  |  |
| 2.2 | Mase ne veće od 0.5 kg |  |  |
| 2.3 | Podržani temperaturni opseg minimalno od -40 °C do 65 °C |  |  |
| 2.4 | Mogućnost napajanja putem Etherneta |  |  |
| 2.5 | Podržani standardi IEEE 802.11 a/n/ac |  |  |
| 2.6 | Minimalno dva prostorno odvojena toka podataka |  |  |
| 2.7 | Dobitak antenskog sustava minimalno 20dBi |  |  |
| 2.8 | Minimalna horizontalna širina latice 15° |  |  |
| 2.9 | Minimalna vertikalna širina latice 15° |  |  |
| 2.10 | Naponski odnos stojnih valova (VSWR) manji od 1.8 |  |  |
| 2.11 | Podržane širine kanala od 5, 10, 20, 40 i 80MHz |  |  |
| 2.12 | Brzina prijenosa podataka minimalno 500Mbps |  |  |

|  |  |  |  |
| --- | --- | --- | --- |
| 1. Mikrovalna bazna stanica za PtMP povezivanje s pripadajućim PoE adapterom | | | |
| r.b. | Zahtjev | Sukladnost (DA/NE) | Referenca na dokumentaciju (stranicu kataloga, brošure, prospekta, izjava proizvođača i sl.) |
| 3.1 | Dimenzija ne većih od 39 x 11 x 4 cm (DxŠxV) |  |  |
| 3.2 | Mase ne veće od 0.5 kg |  |  |
| 3.3 | Podržani temperaturni opseg minimalno od -40 °C do 65 °C |  |  |
| 3.4 | Mogućnost napajanja putem Etherneta |  |  |
| 3.5 | Podržani standardi IEEE 802.11 a/n/ac |  |  |
| 3.6 | Minimalno dva prostorno odvojena toka podataka |  |  |
| 3.7 | Dobitak antenskog sustava minimalno 18dBi |  |  |
| 3.8 | Minimalna horizontalna širina latice 90° |  |  |
| 3.9 | Minimalna vertikalna širina latice 20° |  |  |
| 3.10 | Naponski odnos stojnih valova (VSWR) manji od 1.7 |  |  |
| 3.11 | Podržane širine kanala od 5, 10, 20, 40 i 80MHz |  |  |
| 3.12 | Brzina prijenosa podataka minimalno 500Mbps |  |  |

|  |  |  |  |
| --- | --- | --- | --- |
| 1. Mrežni preklopnik industrijski s minimalno 8 portova   Ponuđeni proizvođač i model:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | |
| r.b. | Zahtjev | Sukladnost (DA/NE) | \* Referenca  na dokumentaciju |
| 4.1 | Dimenzija ne većih od 15 x 14 x 3 cm (DxŠxV) |  |  |
| 4.2 | Mase ne veće od 0.6 kg |  |  |
| 4.3 | Minimalni kapacitet preklapanja 16 Gbps |  |  |
| 4.4 | Minimalno 8 10/100/1000 Mbps RJ-45 sučelja |  |  |
| 4.5 | Minimalno 4 802.3af/802.3at sučelja |  |  |
| 4.6 | Minimalno 130 W raspoložive snage za napajanje putem Etherneta |  |  |
| 4.7 | Radni temperaturni opseg minimalno između -40°C i +65°C |  |  |

|  |  |  |
| --- | --- | --- |
| 1. Usluga instalacije WiFi i mrežne opreme | | |
| r.b. | Zahtjev | Sukladnost (DA/NE) |
| 5.1 | Ponuditelj je dužan napraviti izvid lokacije |  |
| 5.2 | Instalacija mrežnih preklopnika, mikrovalnih linkova i pristupnih točaka |  |
| 5.3 | Usluga kabliranja od usmjerivača do mrežnog preklopnika u situacijama gdje je potrebno |  |
| 5.4 | Konfiguracija i puštanje u rad WLAN sustava |  |
| 5.5 | Testiranje sustava i izrada dokumentacije izvedenog stanja |  |

U, \_\_\_\_\_\_\_\_\_\_\_\_\_\_\_\_\_, \_\_\_\_\_\_ 20\_\_\_.

\_\_\_\_\_\_\_\_\_\_\_\_\_\_\_\_\_\_

M.P.  *(potpis ponuditelja)*

**PRILOG 4**

**POPIS USPJEŠNO IZVRŠENIH USLUGA**

|  |  |  |  |  |  |
| --- | --- | --- | --- | --- | --- |
| NARUČITELJ: | | | PREDMET NABAVE: | | |
| Grad Drniš  Trg kralja Tomislava 1  22320 Drniš | | | Izgradnja WiFi mreže na području Grada Drniša – JN 16/21 | | |
|  | | | | | |
| **POPIS USPJEŠNO IZVRŠENIH USLUGA**  *pruženih u godini u kojoj je započeo postupak nabave i tijekom 3 (tri) godina koje prethode toj godini* | | | | | |
| Redni broj | Naziv usluga | | Vrijednost usluga (bez PDV-a u Kn\*) | Datum i mjesto izvršenja usluga | Naziv druge ugovorne strane |
| 1. |  | |  |  |  |
| 2. |  | |  |  |  |
| 3. |  | |  |  |  |
|  | | M.P.[[1]](#footnote-1) | | | |
|  | | *ime/prezime/potpis ovlaštene osobe* | | | |

**PRILOG 5: IZJAVA O OBJEDINJENJU MREŽE U JEDINSTVENU FUKNCIONALNU CIJELINU**

IZJAVA O RASPOLAGANJU OSPOSOBLJENIM OSOBAMA I ODGOVARAJUĆIM ALATIMA ZA

Ovim putem izjavljujemo da za potrebe izvršenja predmeta nabave raspolažemo sljedećim osposobljenim osobama i odgovarajućim alatima sukladno točci 4.2.3. ovog Poziva na dostavu ponuda:

- za obavljanje usluga instalacije, konfiguracije i puštanja u rad ponuđene WiFi opreme i softvera.

- za obavljanje usluga administriranje računalnih mreža.

- profesionalni alat za planiranje radijskih veza/mreža, predikcije područja pokrivanja radijskim signalom, frekvencijske analize sustava kao i osobu obučenu za rad s navedenim alatom.

U \_\_\_\_\_\_\_\_\_\_\_\_\_\_\_\_\_, \_\_\_\_\_\_ 20\_\_\_.

\_\_\_\_\_\_\_\_\_\_\_\_\_\_\_\_\_\_

M.P. (potpis ponuditelja)

**PRILOG 6: IZJAVA O OBJEDINJENJU MREŽE U JEDINSTVENU FUKNCIONALNU CIJELINU**

IZJAVA O OBJEDINJENJU MREŽE

U JEDINSTVENU FUKNCIONALNU CIJELINU

Ovim putem izjavljujemo da ćemo objediniti postojeću WiFi bežičnu mrežu i njezinu nadogradnju u jedinstvenu funkcionalnu cjelinu sa jedinstvenim sustavom kontrole i nadzora, bez dodatnih troškova integracije kao što su programerski sati za objedinjavanje različitih sustava nadzora kod opreme više različitih proizvođača.

U \_\_\_\_\_\_\_\_\_\_\_\_\_\_\_\_\_, \_\_\_\_\_\_ 20\_\_\_.

\_\_\_\_\_\_\_\_\_\_\_\_\_\_\_\_\_\_

M.P. (potpis ponuditelja)

1. Ako je žig obveza u zemlji ponuditelja [↑](#footnote-ref-1)